kardosdrur/scandi-wiki huggingface dataset:
Maurice Glaize

Maurice Glaize (26. december 1886 i Paris – 17. juli 1964 i La Rochelle) var konservator ved Angkor fra 1937 til 1945. I 1944 udgav han en guide til templerne med titlen Les Monuments du groupe Angkor (Monumenterne i Angkor Gruppen), der stadig bruges af besøgende. 

Efter at have studeret arkitektur – han dimitterede i 1919 som DPLG arkitekt i slutningen af Første Verdenskrig – var han arkitektekspert hos Credit Foncier, først i Phnom Penh (Cambodja), derefter i Saigon (Cochin), mellem 1928 og 1934. Fra 1934 til begyndelsen af 1936, var han arkitekt på Crédit Foncier de Dakar (Senegal). Tilbage i Paris, forelagde han sit kandidatur til den franske skole i Det Fjerne Østen (EFEO), blev medlem i slutningen af 1936 og vendte tilbage til Cambodja, hvor han var i Angkor fra oktober 1936. Han er dog først etableret på posten tidligt i 1937. 

På Angkor ledte han frigravningen og restaureringen af Østlige Mebon af Phnom krom og Phnom Bo, samt begyndte arbejdet på Preah Khan, Bayon og Angkor Thom.

Hans værker 
Ud over talrige artikler i publikationer af EFEO, er Maurice Glaize kendt i den brede offentlighed gennem udgivelsen af bogen monumenter i Angkor gruppen, hvis første udgave udkom i 1944. Bogen bruges stadig af besøgende. Bog blev genoptrykt i 1948, 1963 og 1993 og derefter genoptrykt flere gange siden da.

Eksterne link 
 Glaize, Maurice (2003 udgave af en engelsk oversættelse af den 4. franske udgave fra 1993).Monumenterne i Angkor-gruppen. Hentet 14. juli 2005. 

Arkitekter fra Frankrig
Faglitterære forfattere fra Frankrig
Henry Gideon

Henry Gideon (9. december 1893 i Åkirkeby – 16. juli 1986) var en dansk landsretssagfører og folketingsmedlem.

Han var søn af købmand L. Gideon og hustru Caroline født Vest og blev gift i 1922 med Vibeke (født 1902), datter af premierløjtnant A.F. Glandt (død 1914) og hustru Alma født Kruse (død 1949).

Han blev student fra Rønne i 1913 og cand.jur. i 1919. Herefter var han sekretær i skattedepartementet 1919-24 og landsretssagfører først i København i 1923, siden i Nykøbing Sjælland fra 1925.

Han var formand for Foreningen af yngre Jurister 1921-23, for Venstres Ungdoms Landsorganisation 1923-27, for Nykøbing Skytteforening, for Nykøbing Venstreforening, for Venstre i Holbæk Amt og for Interessentskabet Grønnehaveselskabet.

Han var medlem af byrådet 1937-54, af forretningsudvalget for Venstre i Odsherredkredsen og af bestyrelsen for Holbæk Amtstidende. 

Ved flere folketingsvalg var han kandidat for Venstre i Holbækkredsen, i Nakskovkredsen i 1947 og 1950. Han var medlem af Folketinget fra 1953 til 1960.

Han var redaktør af ugebladet Dansk Folkestyre 1927-30. Han var distriktschef i modstandsbevægelsen for Nykøbing Sjælland og det nordlige Odsherred til 1945 og forhandlede med ved krigens slutning med den tyske kommandant på Hotel Fønix.

Han blev tildelt De danske Skytte-, Gymnastik- og Idrætsforeningers hæderstegn 1954 og var Ridder af Dannebrog.

Kilder 
 Kraks Blå Bog 1957
 Kraks Blå Bog 1974
 Zone-Redningskorpset i Nykøbing S

Tidligere folketingsmedlemmer fra Venstre
Folketingsmedlemmer i 1950'erne
Folketingsmedlemmer i 1960'erne
Jurister fra Danmark
Personer fra Aakirkeby
Riddere af Dannebrog
Kommunalbestyrelsesmedlemmer fra Venstre
Modstandsfolk fra Danmark
Formænd for Venstres Ungdom
Personer i Kraks Blå Bog (afdøde)
W. (film)

W. er en biografisk film fra 2008, som er baseret på USA's 43. præsident George W. Bushs liv før og under præsidentembedet. Filmen er produceret og instrueret af Oliver Stone og har Josh Brolin i hovedrollen som George W. Bush. Stones mål med W. er bl.a. at finde ud af, hvordan en alkoholiker er endt som USA's præsident. Den havde premiere i USA den 17. oktober 2008 og i de danske biografer 5. december 2008.

Ekstern henvisning 
 

Amerikanske film fra 2008
Biografiske film fra USA
Film instrueret af Oliver Stone
Den Nye By

Den Nye By er poprockbandet The Dreams' debutalbum, der blev udgivet 8. februar 2008. 
Udgivet af Apache Records og indspillet i Chiefment Studio. Produceret af Chief 1.

Den Nye By 
"Det fortabte slæng"
"La' mig være"
"Backstabber"
"Ingen kan erstatte dig"
"Verden vil bedrages"
"22 (Den Nye By)"
"Alda"
"Himlen falder/helvede kalder"
"Glem & start igen"
"The rise and fall of du & jeg"
"Efterspil"

Debutalbum fra 2008
The Dreams-album
Perlesreut

Perlesreut er en købstad (markt) i Landkreis Freyung-Grafenau i Regierungsbezirk Niederbayern i den tyske delstat Bayern. Den er en del af
Verwaltungsgemeinschaft Perlesreut. Perlesreut er en statsanerkendt rekreationsby.

Geografi 
Byen ligger i Region Donau-Wald i Bayerischer Wald mellem dalene til floderne Ilz og Ohe.
Perlesreut ligger 12 km fra både Grafenau og Freyung, til Tittling er der 10 km, til Waldkirchen 16 km og til Passau (over Fürsteneck) 30 km.

Nabokommuner 
 Witzmannsberg
 Tittling
 Saldenburg
 Grafenau
 Ringelai
 Fürsteneck
 Röhrnbach

Inddeling 
der er ud over Perlesreut følgende bydele landsbyer og bebyggelser: Biberbach, Bibereck, Eisenbernreut, Ellersdorf, Empertsreut, Göschlmühle, Hammermühle, Hangalzesberg, Hatzerreut, Heiblmühle, Hirtreut, Hötzerreut, Kirchberg, Kumpfmühle, Lindberg, Marchetsreut, Marktberg, Messerschmidmühle, Nebling, Niederperlesreut, Oberanschiessing, Prombach, Rentpoldenreuth, Rodlhof, Scharrmühle, Unteranschiessing, Waldenreut og Wartberg.
Curse of Enchantia

Curse of Enchantia er et adventurespil af Core Design fra 1992.

Der var engang et land i den ukendte tid, rum og dimension, hvor den onde dronning regerer på sit slot, meget gerne vil bevare sin ungdoms. En heks i det magiske land Enchantia skulle nemlig bruge Brad til en slags foryngelseskur, og transporterede ham på aller-magiske vis til sin egen fangekælder. Brads opgave er naturligvis at undslippe, at gøre op med den heks og at komme tilbage til Jorden.

Eksterne henvisninger 
 

Adventurespil
Amiga-spil
Computerspil fra 1992
DOS-spil
Alben W. Barkley

Alben William Barkley (24. november 1877 i Graves County, Kentucky – 30. april 1956 i Lexington, Virginia) var en amerikansk demokratisk politiker og USA's 35. vicepræsident.

Barkley studerede ved Emory College og tog juridisk eksamen ved University of Virginia. I studietiden ændrede han fornavn fra Willie Alben til "Alben William". I 1901 startede han praksis som advokat i Paducah, Kentucky.

Han var medlem af Repræsentanternes hus 1913–1927. Derefter blev han valgt til Senatet. Mens han sad som senator 1927–1949 var han demokraternes "gruppeleder": majoritetsleder 1937-1947 og minoritetsleder 1947–1949. Han var senator igen fra 1955–1956.

Barkley var Harry S. Trumans vicepræsident i perioden 1949-1953. Han var 71 år gammel da han tiltrådte som vicepræsident.

Han døde af en blodprop mens han holdt en tale ved Washington and Lee University. Han er begravet på Mount Kenton Cemetery nær Paducah.

USA's vicepræsidenter
Medlemmer af Repræsentanternes Hus i USA
Medlemmer af Senatet i USA
Personer fra Kentucky
Ludwig Drescher

Ludwig Drescher (født 21. juli 1881 i Sønderborg (daværende Tyskland), død 14 juli 1917 i København) var en dansk fodboldspiller (målmand). Han spillede fire kampe for Danmarks fodboldlandshold, og var med til at vinde en sølvmedalje under de olympiske lege i 1908. Han spillede hele sin seniorkarriere hos Kjøbenhavns Boldklub (KB), med hvem han i 1913 vandt det danske fodboldmesterskab.
 
Drescher var født i Sønderborg, som dengang hørte under det tyske kejserrige, men som syv-årig flyttede han og familien til Danmark. Han deltog trods at han stadig var tysk statsborger i Danmarks første officielle landskamp ved OL 1908 i London. Han spillede alle tre kampe i den olympiske fodboldturnering i 1908, hvor Danmark vandt sølvmedaljer. Han spillede sin fjerde og sidste landskamp i maj 1910 hvor Danmark spillede sin første landskamp på hjemmebane. Kampen blev afviklet på Frederiksberg nærmere betegnet på Sankt Markus Allé dér hvor Forum ligger i dag. Modstanderen var England, og danskerne vandt med 2-1.

Han havde været aktuel i OL-sammenhæng allerede ved de olympiske mellemlege 1906, men han havde sammen med brødrene Kristian og Einar Middelboe karantæne, efter at Drescher havde meldt afbud til nogle internationale kampe i protest mod udtagelserne. DBU idømte alle tre et års karantæne. I protest mod afgørelsen stillede KB ikke op for DBU 1905/06.
 
Drescher blev dansk statsborger 26. februar 1910. Han havde da boet i Danmark siden 1888.

Drescher blev dog atter udtaget til det danske fodboldlandshold, der deltog ved OL 1912 i Stockholm, men da Sophus Hansen havde overtaget rollen som førstemålmand, kom han ikke på banen og spillede og modtog derfor efter datidens regler ikke nogen medalje, selvom Danmark også i 1912 vandt sølvmedaljer i den olympiske fodboldturnering.

Ludwig Drescher som i det civile var maskinkonduktør og senere fabrikant døde af lungebetændelse sommeren 1917 i en alder af kun 36 år.

Referencer

Eksterne links 
 
 Database Olympics profil
 B93s spillerprofiler

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Personer fra Sønderborg
Olympiske sølvmedaljevindere fra Danmark
Olympiske fodboldspillere fra Danmark
Fodboldspillere ved sommer-OL 1908
Deltagere for Danmark ved sommer-OL 1908
Fodboldspillere ved sommer-OL 1912
Deltagere for Danmark ved sommer-OL 1912
Anthon Olsen

Ole Anthon Olsen (14. september 1889 i København – 17. marts 1972 i Gentofte) var en dansk cricket- og fodboldspiller. Han scorede 14 mål i 16 kampe for Danmarks fodboldlandshold og var med til at vinde sølvmedalje ved OL 1912. 

Anthon Olsen spillede som ungdomsspiller for flere københavnske klubber; Hermod, Freja, ØB og B.93, men spillede alle seniorfodbold for B.93. Han debuterede for klubben som 16-årig, og spillede den sidste kamp som 38-årig. Han spillede alle tre kampe ved OL-turneringen i 1912 og scorede syv mål i turneringen, og han var derfor stærkt medvirkende til, at landsholdet vandt olympiske sølvmedaljer. Efter OL i 1912 scorede han seks mål i fem landskampe frem til september 1915, og dermed scorede han i alt 13 mål i otte landskampe. 
Sammen med B.93 vandt Anthon Olsen det danske mesterskab i 1916, efter at han i finalen have scoret to mål i 3-2 sejren over KB. I sine sidste otte landskampe scorede han kun ét mål. Han afsluttede sin landsholdskarriere i 1927, efter at han samme år have vundet sit andet danske mesterskab med B.93. Anthon Olsen er stadig den spiller i B.93 som har scoret flest mål. I løbet af sine 23 sæsoner som klubbens centerforward – fra 1905-06 til 1927-28 – scorede han ikke mindre end 268 mål i 227 kampe.

Olsen var fast mand på B.93’s crickethold i en menneskealder, med debut i 1911. Han var i cricketspilleudvalget fra 1914-46 og han opnåede otte kampe for KBU. Han var medlem af KBU’s spilleudvalg i 20 år og kasserer i B.93 1947-53. 
Han spillede 150 kampe og scorede over 2.300 point, 1 century.

Olsen var civilt maskinmester i Øbro Hallen.

Eksterne henvisninger 

 B93s spillerprofiler

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Cricketspillere fra Danmark
Personer fra København
Olympiske sølvmedaljevindere fra Danmark
Deltagere for Danmark ved sommer-OL 1912
Jørgen Gram

Jørgen Gram er navnet på flere personer:

 Jørgen Pedersen Gram (1850 – 1916) – dansk matematiker
 Jørgen Gram (folketingsmedlem) – dansk politiker
Jørgen Gram (folketingsmedlem)

Jørgen Georg Gram (19. november 1887 i Store Nustrup i Sønderjylland – 17. december 1961) var en dansk gårdejer og folketingsmedlem.

Han var søn af gårdejer Hans Gram (død 1914) og hustru Marie født Hybschmann (død 1923). Han blev i 1913 gift med Nanna (født 1889 i Dybbøl), datter af gårdejer Jørgen Zachariassen (død [1941]) og hustru Sophie født Hansen (død 1935).

Han studerede som ung på Skamlingsbanke Højskole og på Tune Landbrugsskole. Fra 1909 ejede han Ankergaard i Gabøl.

Han var medlem af Folketinget for Venstre 1935-57 og af Venstres hovedbestyrelse, medlem af det udenrigspolitiske nævn 1945-57.

Kilder 
 Kraks Blå Bog 1957

Tidligere folketingsmedlemmer fra Venstre
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Landmænd fra Danmark
Personer i Kraks Blå Bog (afdøde)
Personer fra Sønderjylland (i Danmark)
P.C. Jacobsen

P.C. Jacobsen (24. oktober 1895 i Sønder Vinge, Viborg Amt – 24. februar 1966) var en dansk redaktør og politiker.

Han blev gift i 1920 med Emma (født 1898 i Astrup), datter af gårdejer Thomas Pedersen (død 1945) og hustru Kirsten f. Thomsen.

Han fik sin uddannelse ved landbruget og på landbrugsskole og blev regnskabskonsulent i Aarhus Amts Landøkonomiske Selskab 1919-21. Siden blev han lokalredaktør ved Odsherreds Tidende, Nykøbing Sjælland 1921, medredaktør ved Aalborg Amtstidende 1934 og ansvarshavende redaktør af Svendborg Avis 1954.

Han var formand og stifter af Venstres Ungdom I Aarhus og Omegn 1920-22, redaktør af Dansk Folkestyre 1927-29, formand for Venstres Ungdoms Landsorganisation 1929-30, medlem af Nykøbing Sjælland byråd 1929-34, formand for Venstre i Aalborgkredsen 1935-54 og for Aalborg Amts Venstre 1951-53.

I 1944 trængte 3 bevæbnede mænd ind til på redaktionen på Aalborg Amtstidende. Redaktør Jacobsen sad og talte med bladets forretningsfører, Evald Carlsen, som blev dræbt ved skud, hvorefter mændene forsvandt. Skuddene var formentlig tiltænkt Jacobsen.

Han har skrevet: Lyse Dage (1947).

Kilder 
 Kraks Blå Bog 1957

Chefredaktører fra Danmark
Kommunalpolitikere fra Danmark
Formænd for Venstres Ungdom
Personer i Kraks Blå Bog (afdøde)
Aksel Jensen (politiker)

Aksel Jensen (25. marts 1883 i Tømmerup ved Kalundborg – 7. marts 1961 i København) var en dansk gårdejer, kreditkassedirektør og folketingsmedlem.

Han var søn af gårdejer, folketingsmand Jens Cl. Nielsen (død 1913). Han blev gift i 1908 med  Agnes (født 1884 i Ubberup), datter af gårdejer Peder Jørgensen (død 1915) og hustru Sofie født Jørgensen (død 1929).

Han fik sin uddannelse på høj- og landbrugsskole og overtog fødegården 1908. Han blev landbrugskyndig direktør i Creditkassen for Landejendomme i Østifterne 1929, formand for direktionen fra 1932.

Han var formand for Kalundborgkredsens Venstreforening 1912-20 og for De samvirkende Venstreforeninger på Sjælland og Bornholm 1918-29. Han var medlem af Folketinget for Venstre for Sorø Amtskreds 1920-29 og medlem af Folketingets finansudvalg 1927-29.

Han var formand for De samvirkende sjællandske Landboforeninger 1947-52, medlem af bestyrelsen for De samvirkende danske Landboforeninger fra 1919 og formand 1948-52, medlem af Landbrugsraadet fra 1948 og af dettes præsidium 1949;, medlem af akkordretten fra 1948 og af Landsskatteretten 1950-56; vurderingsformand i Kalundborg skyldkreds 1913-22, formand for Nordvestsjællands Højspændingselektricitetsværk 1921-39, formand for Tømmerup Friskole 1911-28; næstformand for Kreditforeningernes stående Fællesudvalg fra 1937, medlem af bestyrelsen for AS Genforsikringsselskabet Nerva fra 1952 og af Andels-Anstaltens Tryg's kontrolkomité fra 1938; formand for Kornforædlingsfonden fra 1950, medlem af realkreditkommissionerne af 1950-52 og 1954 og af grundskyldskommissionen 1948-54. Desuden Kommandør af Dannebrog og Dannebrogsmand.

Kilder 
 Kraks Blå Bog 1957

Eksterne henvisninger 
 

Tidligere folketingsmedlemmer fra Venstre
Folketingsmedlemmer i 1920'erne
Kommandører af Dannebrog
Personer fra Kalundborg
Landmænd fra Danmark
Kreditforeningsdirektører fra Danmark
Personer i Kraks Blå Bog (afdøde)
Personer i Dansk Biografisk Leksikon
Andreas Karberg

Andreas Valentin Karberg (28. februar 1881 i Sønderborg – 2. november 1961) var en dansk amtmand, kammerherre og landstingsmedlem.

Han blev i 1911 gift med Ella født Friis (født 1891).

Han var student fra Flensborg og Haderslev 1899 og 1900 og studerede herefter i München, Berlin, Kiel og Jena. Han blev dr.jur. 1905, fuldmægtig i Sønderborg Bank 1906-19, amtsassessor i Sønderborg 1920-26 og amtmand over Ringkøbing Amt 1926-51.

Han var byrådsmedlem i Sønderborg 1919-20 og medlem af Landstinget for Venstre 1920-26.

Karberg var tillige medlem af Sønderborg kredsudvalg 1919-20; medlem af Den sønderjydske Laanekasses bestyrelse og af centralbestyrelsen for Nationalforeningen til Tuberkulosens Bekæmpelse, formand for bestyrelsen for Ringkøbing-Ørnhøj-Holstebro Jernbane; næstformand for tilsynsrådet for Spare- og Laanekassen for Lemvig og Omegn; formand for tilsynsrådet, for Ringkøbing og Omegns Sparekasse; formand for Kronprins Frederiks Fond og for Historisk Samfund for Ringkøbing Amt. Karberg var Kommandør af 1. grad af Dannebrogordenen og Dannebrogsmand.

Kilder 
 Kraks Blå Bog 1957

Embedsmænd fra Danmark
Landstingsmedlemmer i 1920'erne
Kommunalpolitikere fra Danmark
Amtmænd fra Danmark
Landstingsmedlemmer fra Venstre
Jurister fra Danmark
Personer i Kraks Blå Bog (afdøde)
Kommandører af 1. grad af Dannebrog
Kammerherrer fra Danmark
BMJ

BMJ er et britisk videnskabeligt tidsskrift om lægevidenskab, der er blandt de mest indflydelsesrige akademiske peer-review-tidsskrifter i verden

Tidsskriftet blev grundlagt i 1840 som British Medical Journal, men fik sit nuværende kortere navn i 1988. Det udgives af BMJ Group, der ejes af den britiske lægeforening, British Medical Association. BMJ Group udgiver desuden 24 andre lægevidenskabelige tidsskrifter indenfor medicinske specialer.

BMJ er en fortaler for evidensbaseret medicin. Tidsskriftet bringer original forskning såvel som anmeldelser, nyheder, synspunkter, artikler om karriere m.v. BMJ udgiver en række temanumre hvert år, ligesom der udgives et særligt julenummer fredagen før jul.

Eksterne henvisninger 
 BMJ's hjemmeside

Kilder 

Sundhedsvidenskabelige tidsskrifter
Julius Richard Petri

Julius Richard Petri (født 31. maj 1852 i Barmen, død 20. december 1921 i Zeitz) var en tysk bakteriolog og kirurg.

Han er mest kendt for i 1877 at have opfundet petriskålen under sit arbejde som assistent for bakteriologen Robert Koch. 

Biologer fra Tyskland
Mikrobiologer
Kirurger fra Tyskland
Albaniens præsident

Albaniens præsident (), officielt Republikken Albaniens præsident () er Albaniens officielle statsoverhoved, militærets øverstkommanderende og repræsenterer det albanske folk.

Posten som præsident blev indført i 1925, men atter afskaffet i 1928, hvor Albaniens status som republik blev ændret til et kongerige. Fra 1991 blev Albanien atter en republik med en præsident som officielt statsoverhoved.

Albaniens nuværende præsident er Bajram Begaj.

Liste over Albaniens præsidenter

Se også 
 Albaniens premierministre

Referencer

Eksterne henvisninger 
 Albaniens præsident – officiel website (engelsk og albansk) 
 A brief history of the institution of the President of the Republic 

 
Statsoverhoveder efter land
Lister over præsidenter
 Præsident
 Præsident
Monaco i Eurovision Song Contest

Monaco deltog først i 1959 i Eurovision Song Contest. Monaco har kun vundet 1 gang i 1971 med Séverine med sangen Un Banc, Un Arbre, Une Rue

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1959-2006)

Kommentatorer og jurytalsmænd 

 
Lande i Eurovision Song Contest
Ächerlipasset

Ächerli Pass (1.398 m.o.h.) er et bjergpas mellem kantonerne Obwalden og Nidwalden.

Det forbinder Kerns i kanton Obwalden med Dallenwil i kanton Nidwalden. Pasvejen har stigninger på op til 16 procent. Fra vejen er toppe som Pilatus, Rigi, Buochserhorn, Titlis, og Stanserhorn synlige.

Galleri

Kildehenvisninger

Eksterne henvisninger 

Obwalden
Nidwalden
Bjergpas i Schweiz
Bjergpas i Alperne
Krogsbølle

Krogsbølle var en landsby nordøst for Nakskovs centrum, dér hvor Svinglen ligger i dag.

Krogsbølle landsby blev nedlagt i 1577. Det er dokumenteret bl.a. af, at Nakskov i 1539 fik lov til at nedrive Krogsbølle kirke og jordene kom under Nakskov by. Det var Christian 3., der gav lov til at nedrive kirken, hvis materiale blev brugt til fæstning og byporte .

Der er ingen sikre spor efter landsbyen, og husene er flyttet ind til Nakskov. Bygningsmaterialer var dyrebare, og intet gik til spilde: bindingsværket blev nummereret og murstenene genbrugt, så gårde og huse blev genopført i Nakskov. Krogsbølle menes at være noget tidligere end Nakskov. Selv om at der boede folk ved ’Skoven på Nakken’, blev Krogsbølle den første egentlige by i området, fordi den ligger på en bakke. Kirken har fx ligget 9 m over havet.

Da kirken blev revet ned i 1539 , havde Krogsbølle udspillet sin rolle. Nakskov havde overhalet den gamle landsby, og borgerne i Nakskov ønskede jordene under byen. Det får de samme år lov til af Christian 3., og i 1577 er Krogsbølle en saga blot.

Krogsbølle Kirke 

Det vides, at der lå en trækirke på bakken før stenkirken. Det betyder, at der kort efter kristendommen blev indført i Danmark er opført en kirke i byen, noget som normalt blev bekostet af ejeren af den største gård eller af flere storbønder.

I 1100-tallet blev stenkirken opført uden tårn. Det kom formentligt først 150 år senere.
Kirken var i romansk stil og bestod af et enkelt skib med bjælkeloft og få og små vinduer.

Krogsbølle kirke var 22 m lang og 9 m bred. Den var formentligt en af de største på Vestlolland.
Det er usikkert om kirken i 1400-tallet fik et våbenhus.

I 1500-tallet hærgedes flere byer som Nakskov af lübeckerne, og den svage byvold viste sig utilstrækkelig. Derfor bad borgerne kong (Christian d. 3) om lov til at forbedre volden. I den forbindelse fik Nakskov i 1539 lov til at nedrive Krogsbølle kirke, der efterhånden har udspillet sin rolle. Kirken var på en annekskirke til den meget større Sankt Nikolai Kirke i Nakskov by.
Bygningsmaterialet fra kirken blev nu brugt til at bygge Nakskovs byporte og til forstærkning af volden.

Udgravninger i 1966 og 2006 har påvist, at der lå en kirkegård umiddelbart syd for kirken med skeletter fra 1100-tallet (fra stenkirkens opførelse).

Det meste materiale fra kirken blev brugt, men der er historier om, at flere sten fra kirkens fundament blev bortsprængt af en svensk bonde, som ejede jordene i 1800-tallet. Andre sten blev ødelagt i 1966, da en bulldozer fra planteskolen kørte tværs igennem den gamle kirke. Heldigvis blev stiftsmuseet i Maribo kontaktet, og der blev foretaget udgravninger på stedet. De udgravninger kan fortælle, nøjagtigt hvor kirken lå, og at der lå en trækirke før stenkirken med den gamle kirkegård .

Se også 
 Nakskovs fæstning

Noter

Litteratur 
 C.C. Haugner – Nakskov Historie (bind 1 og 2), 1944
 Lokalhistorist arkiv v. Helge Rasmussen

Eksterne henvisninger 
 Krogsbølle Kirke hos danmarkskirker.natmus.dk (Danmarks Kirker, Nationalmuseet)

Kirker i Lolland-Falsters Stift
Lokaliteter i Lolland Kommune
Nedlagte kirker i Danmark
Furkapasset

Furkapasset (2.429 m.o.h.) er et højt bjergpas i de Schweiziske alper som forbinder byerne Gletsch i kanton Valais med Realp i kanton Uri.

Furka-Oberalp-Bahn gennem Furka Basistunnelen går gennem passet. Et biltog Matterhorn Gotthard Bahn går under passet. Basistunnelen åbnede i 1982 og afløste en tunnel i  2.100 meters højde, som var en jernbanetunnel gennem passet færdiggjort i 1916.

Floden Rhône udspringer tæt ved Furkapasset. Vejen blev bygget af strategiske militære årsager og var den længste pasvej i Schweiz, da den blev åbnet i 1866. Udgangspunktet for passage af passet er landsbyerne Realp i 1.538 m.o.h. i Urseren-dalen og Gletsch i Obergoms-regionen i 1.759 m.o.h., hvor Grimselpasset også begynder fra.

Galleri

Historie 
Passet har været benyttet siden bronzealderen. I 1866 tiltrak nyanlagte veje tusindvis af turister, der kom for at opleve den unikke alpine panorama og Rhône-gletsjeren. I 1914 rejste 19.102 mennesker over passet. I 1921 overtog de gule postbusser fra hestevognene. Furka-Oberalp jernbanen mellem Oberwald og Realp åbnede i 1926 og skænkede Furkapasset en ny turistattraktion. Denne blev senere lukket i 1982, da Furka-basisbanetunnelen blev åbnet. Entusiasme og hårdt arbejde fra private dampbanefolk har gjort det muligt igen at opleve det nostalgiske damptog i dag (2019).

Kildehenvisninger

Eksterne links 

Bjergpas i Alperne
Bjergpas i Schweiz
Valais
Uri